recursal/SuperWikiNEXT-32B huggingface dataset:
اَللُّمعَةُ الدِّمَشقیة فی ِفقه الامامیة المعروف «لُمعه» فقہ امامیہ کی ایک گرانقدر کتاب ہے جس کے مصنف محمد بن مکی جزینی عاملی المعروف شهید اوّل (734-786 ھ) ہیں۔ یہ مختصر مگر فقہ تشیع پر طهارت سے دیات تک کا مکمل نسخہ شہید اوّل کی مشہور ترین کتابوں میں سے ایک ہے جو شیعہ مدارس اور یونیورسٹیوں میں شہید ثانی کی لکھی ہوئی شرح الروضة البهیة فی شرح اللمعة الدمشقیة کے ساتھ پڑھائی جاتی ہے۔

مصنف
----

یہ کتاب شهید اول یا شیخ شهید کے لقب سے مشہور آٹھویں صدی ہجری کے شیعہ فقیہ اور مجتہد ابوعبدالله شمس الدین محمد بن مکی بن محمد شامی عاملی جزینی(734-786 ھ) نے تصنیف کی تھی۔ شہید اوّل فقہ مذاہب اہل سنت پر بھی کامل دسترس رکھتے تھے۔ انھیں 786 ھ میں شیعہ مخالف گروہ نے شہید کر دیا تھا۔

مقام و اہمیت
------------

کتاب اللمعة الدمشقیة ایک عہد کے اہم ترین فقہی مباحث کا احاطہ کرتی ہے جو کہیں تو فتاویٰ فقہی کے انداز میں درج ہیں اور کہیں انتہائی مختصر اور جامع استدلالی انداز میں لکھے گئے ہیں۔ اس کا بے باکانہ انداز ، بیان اور ترتیب اس کی اہمیت دہ چند کرتا ہے۔اس کتاب نے اپنے تصنیف کے زمانے سے ہی فقہا کی انتہائی خصوصی توجہ حاصل کر لی اور وہ اپنی کتاب میں اس کے حوالے درج کرنے لگے اور جا بجا اس کو سند کرنے لگے۔ موجودہ وقت میں اللمعة الدمشقیة شیعہ مدارس اور یونیورسٹیوں میں پڑھنے والے علما و فقہا کی درسی کتاب ہے۔

ماخذات
------

* امین عاملی، سید محسن، اعیان الشیعة، بیروت، دارالتعارف، بی‌تا.
* تهرانی، آقابزرگ، الذریعة الی تصانیف الشیعه، بیروت، دارالاضواء.
* جبعی عاملی، زین الدین (شهید ثانی)، الروضة البهیة فی شرح اللمعة، جامعة النجف الدینیة، چاپ اول: 1386 و چاپ دوم: 1398 ق.
* مکی عاملی، محمد بن جمال الدین (شهید اول)، اللمعة الدمشقیة، قم، دارالفکر، 1411 ق.
* گرجی، ابوالقاسم، تاریخ فقه و فقها، تهران، مؤسسه سمت، 1421ق.
* حر عاملی، محمد بن حسن، امل الآمل، تحقیق سید احمد حسینی، بغداد، مکتبة الأندلس.
|  |
| --- |
| 
**اسلامی فقہ**
 |
| 
**زمرہ جات**
 |
| * **اسلامی اقتصادی نظام**
	+ سود کی ممانعت
	+ قمار کی ممانعت
	+ غرر کی ممانعت
	+ اسلامی زر (پیسہ)
		- طلائی دینار
		- نقرئی درہم
	+ ودیعہ (بینک کا متبادل)
	+ اسلامی وکالہ
	+ اسلامی آزاد بازار
	+ اسلامی نجکاری
	+ اسلامی میزانیہ یا بجٹ
	+ اسلامی تجارت
	+ بیت المال
	+ اسلامی محصول
		- زکات
		- جزیہ
		- نصاب
		- خمس
		- صدقہ
			* وقف
	+ اسلامی اصول برائےبنیادی ضروریات زندگی یعنی کفالت عامہ
	+ اسلامی بینکاری
		- سود
		- مرابحہ
		- تکافل
		- صکوک
		- وراثت
	+ اسلامی اقتصادی تاریخ
	+ اسلامی معاشیات
* **سیاسی**
* **ازدواجی**
* **تعزیرات**
* **اسلامی آداب**
* **الہیاتی اسلامی فلسفہ**
* **حفظان صحت**
* **عسکری**
 |
| 

---

یہ خانہ: * view
* talk
* edit
 |

**اسلامی معاشیات** ایک ایسا مضمون ہے جس میں معاشیات کے اصولوں اور نظریات کا اسلامی نقطۂ نظر سے مطالعہ کیا جاتا ہے۔ اس میں یہ دیکھا جاتا ہے کہ ایک اسلامی معاشرہ میں معیشت کس طرح چل سکتی ہے۔ موجودہ زمانے میں اس مضمون کے بنیادی موضوعات میں یہ بات شامل ہے کہ موجودہ معاشی قوتوں اور اداروں کو اسلامی اصولوں کے مطابق کس طرح چلایا جا سکتا ہے مثلاً بینکاری کو اسلامی بنیادوں میں کیسے ڈھالا جاسکتا ہے یا موجودہ نظامِ سود کو کیسے تبدیل کیا جائے جس سے سود کے بغیر ادارے، کاروبار اور معیشت چلتی رہے۔ اسلامی معیشت کے بنیادی ستونوں میں زکوٰۃ، خمس، جزیہ وغیرہ شامل ہیں۔ اس میں یہ تصور بھی موجود ہے کہ اگر صارف (Consumer) یا پیداکار(Producer) اسلامی ذہن رکھتے ہوں تو ان کا بنیادی مقصد صرف اس دنیا میں منافع کمانا نہیں ہوگا بلکہ وہ اپنے فیصلوں اور رویوں میں آخرت کو بھی مدنظر رکھیں گے۔ اس سے صارف اور پیداکار کا رویہ ایک مادی مغربی معاشرہ کے رویوں سے مختلف ہوگا اور معاشی امکانات کے مختلف نتائج برامد ہوں گے۔ اسلامی معاشی اصولوں پر مبنی بے شمار بنک آج کے دور میں بہترین منافع کے ساتھ مختلف ممالک میں کامیابی سے چل رہے ہیں۔ 

موجودہ دور کے اسلامی معاشیات دانوں میں پروفیسر خورشید احمد، مو لا نا تقی عثما نی، محمد باقر الصدر، محمد طالقانی، محمد عمر چاپرا وغیرہ شامل ہیں۔ [*حوالہ درکار*]
**چارلس ایگلٹن سٹیورٹ میسن** (پیدائش: 6 جون 1871ء) | (انتقال: 19 اپریل 1945ء) ایک انگلش فرسٹ کلاس کرکٹر اور وکیل تھے۔

### ابتدائی زندگی اور کیریئر

رچرڈ سمتھ میسن کا بیٹا، وہ جون 1871ء میں بلیک ہیتھ میں پیدا ہوا تھا اور اس کی تعلیم ونچسٹر کالج میں ہوئی تھی۔  اپنی تعلیم مکمل کرنے کے بعد وہ ایک وکیل بن گئے، ہائی ہولبورن میں پریکٹس کرنے لگے۔  میسن نے 1896ء میں لارڈز میں ایسیکس کے خلاف میریلیبون کرکٹ کلب کے لیے فرسٹ کلاس کرکٹ میں ایک ہی حصہ لیا تھا۔  انھوں نے میچ میں ایک بار بیٹنگ کرتے ہوئے ایم سی سی کی پہلی اننگز 2 رنز پر ناقابل شکست رہ کر ختم کی۔  میچ میں دو بار بیٹنگ کرتے ہوئے، وہ ایم سی سی کی پہلی اننگز میں 8 رنز بنا کر والٹر میڈ کے ہاتھوں آؤٹ ہوئے جبکہ ان کی دوسری اننگز میں فالو آن پر وہ ہیری پکیٹ کے ہاتھوں بغیر کوئی سکور کیے آؤٹ ہوئے۔  کرکٹ میں ان کی دلچسپی ایک مصنف کے طور پر شامل تھی، میسن کے ساتھ کتاب *ونچسٹر کالج پبلک سکول کرکٹ میچز* 1891ء میں، اس کے ساتھ 1893ء میں دوسری جلد لکھی۔  1899ء میں انھیں اوتھس کا کمشنر مقرر کیا گیا۔  ایک فری میسن وہ 1917-18 میں لندن میں ارل آف ڈارٹ ماؤتھ لاج کا ماسٹر تھا۔  اس کے بھائی، جیک اور جیمز ، دونوں کرکٹ کھلاڑی تھے، جیک ٹیسٹ کرکٹ کھیلتے تھے۔ 3دوسرے بھائی بھی "کھیل کے لیے وقف" تھے، سبھی بیکن ہیم کرکٹ کلب کے لیے کھیل رہے تھے۔

### انتقال

میسن کا انتقال 19 اپریل 1945ء کو کڈبروک، کینٹ، انگلینڈ میں 73 سال کی عمر میں ہوا۔

حوالہ جات
---------

1. 1 2 3 4  Winchester College, 1836–1906: A Register (بزبان انگریزی)۔ P. and G. Wells۔ 1907۔ صفحہ: 453
2. ↑  "First-Class Matches played by Charles Mason"۔ CricketArchive۔ اخذ شدہ بتاریخ 10 اکتوبر 2021
3. ↑  "Cambridge University v Marylebone Cricket Club, 1863"۔ CricketArchive۔ اخذ شدہ بتاریخ 10 اکتوبر 2021
4. ↑  "Marylebone Cricket Club v Essex, 1896"۔ CricketArchive۔ اخذ شدہ بتاریخ 10 اکتوبر 2021
5. ↑  "Past Masters of The Earl Of Dartmouth Lodge No. 3279"۔ www.earlofdartmouth.co.uk۔ 10 اکتوبر 2021 میں اصل سے آرکائیو شدہ۔ اخذ شدہ بتاریخ 10 اکتوبر 2021  الوسيط `|url-status=` تم تجاهله (معاونت)
6. ↑  "JR Mason - Cricketer of the Year 1898"۔ ESPNcricinfo۔ اخذ شدہ بتاریخ 10 اکتوبر 2021
**فلپ جان شارپ** (پیدائش:27 دسمبر 1936ء)|(وفات:20 مئی 2014ء) ایک انگریز کرکٹ کھلاڑی تھا، جس نے 1963ء سے 1969ء تک بارہ ٹیسٹ کھیلے اور 1963ء میں وزڈن کرکٹرز آف دی ایئر میں سے ایک تھے۔ اس نے اپنی تمام کاؤنٹی کرکٹ یارکشائر کے لیے کھیلی اور ڈربی شائر اور نارفولک کے لیے مائنر کاؤنٹی کرکٹ میں کھیلا۔ تاہم اسے جیف بائیکاٹ نے اس لیے حقیر جانا کہ بائیکاٹ کو اس کا "کرکٹ کے تئیں سماجی، بلکہ کمزور اور گھٹیا رویہ" سمجھا گیا۔ کرکٹ کے نمائندے کولن بیٹ مین نے تبصرہ کیا، "فل شارپ ممکنہ طور پر منفرد تھے کہ انھیں انگلینڈ نے سلپس میں کیچنگ کی غیر معمولی صلاحیت کے باعث منتخب کیا تھا۔"

### زندگی اور کیریئر

27 دسمبر 1936ء کو شپلے، ویسٹ یارکشائر میں پیدا ہوئے، شارپ نے 1950ء کی دہائی میں ورکسپ کالج کے پبلک اسکول میں تعلیم حاصل کی جہاں انھوں نے 1955ء میں ریکن کے خلاف ناٹ آؤٹ 240 رنز بنائے، یہ ایک بیٹنگ ریکارڈ ہے جو اب بھی قائم ہے۔ ان کے فرسٹ کلاس کرکٹ کیریئر کا زیادہ تر حصہ ان کی ہوم کاؤنٹی، یارکشائر کے ساتھ گذرا، لیکن بعد میں وہ ڈربی شائر چلے گئے۔ وہ اپنی بہترین سلپ فیلڈنگ کے لیے مشہور تھے، جس نے انھیں 600 سے زیادہ کیچز حاصل کیے۔ 1963ء میں، شارپ کو سلیکٹرز نے ایجبسٹن میں ویسٹ انڈیز کا سامنا کرنے کے لیے ان کی کیچنگ کی صلاحیتوں کے لیے منتخب کیا۔ اگرچہ وہ ایک قابل اور باصلاحیت مڈل آرڈر بلے باز تھا، لیکن انگلینڈ کی ٹیم پچھلے میچوں میں خاص طور پر وکٹ کے پیچھے اہم کیچز چھوڑنے میں قصوروار رہی تھی۔ تاہم، نصف درجن معمولی پرفارمنس کے بعد، شارپ کو مسترد کر دیا گیا، یہاں تک کہ 1969ء میں، انھیں اسی وجہ سے واپس بلایا گیا جو ان کے اصل انتخاب کی طرح تھا۔ اس نے مجموعی طور پر سترہ کیچز لے کر جواب دیا، زیادہ مستقل مزاجی سے بلے بازی کی، جس میں اسی سال ٹرینٹ برج میں نیوزی لینڈ کے خلاف اپنی پہلی ٹیسٹ سنچری ریکارڈ کرنا بھی شامل ہے، لیکن وہ اس حقیقت سے دوچار ہوئے کہ انگلینڈ کا کوئی آئندہ موسم سرما کا دورہ نہیں تھا۔ ان کا بارہواں اور آخری ٹیسٹ اگست 1969ء میں اوول میں تھا حالانکہ اس نے 1970ء میں باقی دنیا کے خلاف پہلا ٹیسٹ کھیلا تھا - ایک ایسا میچ جو اس وقت ٹیسٹ کا درجہ رکھتا تھا۔ ان کا ٹیسٹ اوسط 46.23 پہلے اور بعد میں بہت سے لوگوں سے بہتر تھا جنھوں نے قومی ٹیم میں زیادہ وقت گزارا ہے۔ شارپ نے یارکشائر کے ساتھ سات کاؤنٹی چیمپئن شپ جیتنے کا اعزاز حاصل کیا۔ 1969ء میں اولڈ ٹریفورڈ میں ویسٹ انڈیز کے خلاف جوئے کیرو کو آؤٹ کرنے کے لیے ان کے کیچ کو وزڈن نے ان کے کلاسک انداز میں "یادگار" کے طور پر بیان کیا تھا، حالانکہ دوسروں نے اسے معجزانہ سمجھا تھا۔ ان کے کھیل کے دن ختم ہونے کے بعد، شارپ نے انگلینڈ کے ٹیسٹ سلیکٹر کے طور پر خدمات انجام دیں۔

### انتقال

وہ 19 مئی 2014ء کو مختصر علالت کے بعد انتقال کر گئے۔ ان کی عمر 77 سال تھی۔

مزید دیکھیے
-----------

* کرکٹ
* ٹیسٹ کرکٹ
* انگلستان قومی کرکٹ ٹیم
* انگلستان کے ٹیسٹ کرکٹ کھلاڑیوں کی فہرست
* ڈربی شائر کاؤنٹی کرکٹ کلب کے کھلاڑیوں کی فہرست

حوالہ جات
---------
**تفہیم القرآن** قرآن مجید کی تفسیر بقلم ابو الاعلی مودودی ہے۔
قرآن مجید کے ترجمہ و تفسیر پر اُردو زبان میں اتنا کام ہو چکا تھا کہ مولانا مودودی رحمۃ اللہ علیہ نے صرف برکت اور سعادت کے لیے تفہیم القرآن تحریر نہیں کیا بلکہ انکا حقیقی مقصد یہ تھا کہ عام تعلیم یافتہ لوگوں تک روحِ قرآن اور اس کتابِ عظیم کا حقیقی مدعا پہنچ سکے۔ اس کے لیے انھوں نے لفظی ترجمہ کی بجائے آزاد ترجمانی کا طریقہ اختیار کیا تاکہ ادب کی تند وتیز اسپرٹ جو قرآن کی اصل عربی عبارت میں بھری ہوئی ہے وہ متاثر نہ ہو کیونکہ یہی تو وہ چیز ہے جوسنگ دل سے سنگ دل آدمی کا دل بھی پگھلا دیتی ہے۔ جس کی قوت ِتاثیر کا لوہا اس کے شدید ترین مخالفین تک مانتے تھے اور ڈرتے تھے کہ یہ جادو اثر کلام جو سنے گا وہ بالآخر نقدِ دل ہار بیٹھے گا۔ اور یہ سارے فوائد لفظی ترجمہ کے ذریعہ حاصل کرنا مشکل ہے۔ چنانچہ مولانا نے تفہیم القرآن میں جس انداز کو اپنایا اس نے لاکھوں دلوں کو متاثر کیا خصوصاً نوجوان طبقے میں قرآن فہمی اور اس پر عمل کرنے کا احساس تیزی سے ابھرا۔
تفہیم القرآن چھ جلدوں پر مشتمل ہے۔ (محرم 1361ھ ) فروری 1942 ء میں تفہیم القرآن لکھنے کے کام کا آغاز ہوا۔ پانچ سال سے زیادہ مدت تک اس کا سلسلہ جاری رہا یہاں تک کہ سورة یوسف کے آخر تک ترجمانی اور تفہیم تیار ہو گئی۔ اس کے بعد حالات کی بنا پر مولانا کو کچھ لکھنے کا موقع نہ مل سکا۔ بعد ازاں 1948ء میں پبلک سیفٹی ایکٹ کے تحت گرفتار کرکے داخل ِ زنداں کر دیا گیا۔ جہاں انھیں تفہیم القرآن کے مواد پر کام کرنے کا خاصہ موقع ملا۔ 24 ربیع الثانی ١392ھ بمطابق 7 جون1972ء کو تفہیم القرآن تیس سال چار مہینے کے عرصے میں پایہٴ تکمیل کو پہنچی۔ اس کے متعدد زبانوں میں ترجمہ ہو چکا ہے۔

مفید ویب سائٹس
--------------

* تفہیم القرآن﴿مذکورہ سائٹ اردو میں تفہیم القرآن پر ایک بہتر کاوش ہے﴾
* تفہیم القران، انگریزی ترجمہ و تفسیر
* تفہیم القرآن PDF، جلد ١ سے ٦
**منہالہ** لاہور، پاکستان (انگریزی: Manhala) پاکستان کا ایک آباد مقام جو ضلع لاہور،پنجاب، پاکستان میں واقع ہے۔

منہالہ شہر ہے کہ گاؤں؟
----------------------

  

کہنے کو تو منہالہ ایک گاؤں ہے لیکن اصل میں یہ شہر جیسا ہے۔یہ 400 ایکڑ کے آباد رقبے پر پھیلا ہے۔جہاں ہر طرح کی سہولت موجود ہے۔ یہاں ہسپتال اور تھانہ، واپڈا کا دفتر، ویلفئیر آفس، یونین کونسل آفس اور بے شمار سہولتیں موجود ہیں۔ یہاں سندھ بنک لوگوں کی بھرپور خدمت میں مصروف ہیں۔ منہالہ پینتیس(35) چھوٹے بڑے گاؤں جن میں للوہ، کرنکے، دھیر کے، چھنکوونڈی، ، کوریاں، نتھوکی، پڈے، بھینی ،نواں پنڈ گجراں ، موجوکے اور ان کے علاوہ بہت سے گاؤں سنبھالتا ہے۔میں سمجھتا ہوں کہ منہالہ گاؤں کو گاؤں کہنا سراسر زیادتی ہے۔ آپ خود ہی بتائیے کہ وہ کونسی چیز ہے جو شہروں میں ہے اور منہالہ میں نہیں ہے۔بلکہ یہاں شہروں والی ہر بات موجود ہے۔ لیکن شہروں میں منہالہ کی ہر بات ہونا محال ہے۔

منہالہ کو منہالہ کیوں کہا جاتا ہے؟
----------------------------------

تاریخ میں ملتا ہے کہ اسے تقریباً پانچ،چھ سو سال قبل ایک بڑے سکھ سردار کے بیٹے '"سردار منیالہ سندھو'" نے اسلام قبول کر لیا تھا۔اسے وراثت میں موجودہ منہالہ اور اس کے آس پاس کی زمینیں ملیں جس کے بعد وہ منہالہ میں ریہائیش پزیر ہوگیااسی وجہ سے اسے **منہالہ** کہا جاتا ہے۔
لیکن کچھ کا خیال ہے کہ 1596ء میں عبد الرحیم خانِ خانہ نے فوج کے ایک لشکر کے ساتھ مشہور جی ٹی روڈ پر دہلی سے لاہور جاتے ہوئے "*کوس مینار"* کے پاس اپنے لشکر کو رکنے اور فوج کے پڑاؤ کا حکم دیا ۔ پڑاؤ طویل ہونے کے باعث '"عبد الرحیم خانِ خانہ"' نے اس مقام پر ایک مسجد تعمیر کروائی اور پانی کے لیے ایک کنواں کھودوایا۔ اور فوج کی ایک ٹکڑی کو مستقل قیام کا حکم دیا اور اس مقام کا نام "منہالہ" رکھا ، جس کے لفظی معنی "دینا" یا "عطا کرنا" ہیں ، بعض مورخین "منہالہ" کا ترجمہ یوں کرتے ہیں "کسی چیز سے منہا کرنا مطلب نکالنا یا نکلنے کی جگہ"۔یوں "عبد الرحیم خانِ خانہ" نے 1596ءمیں "منہالہ" کی بنیاد رکھی اور ان کے نام سے آج بھی "منہالہ" کو "منہالہ خانِ خانہ" کے نام سے پکارا جاتا ہے۔لیکن اب سوال یہ بنتا ہے کہ جی ٹی روڈ تو اس علاقے کے دور دور بھی نہیں ہے اور عبد الرحیم خانِ خانہ نے منہالہ کا نام اپنے یا اپنے کسی عزیز کے نام پر کیوں نہیں رکھا؟ اور اس گاؤں میں سکھ کہا سے آئیے؟ اور اس علاقے میں تو زیادہ تر آبادی اور حکومت سکھوں کی تھی؟ اور وہ سپاہی اور ان کی اولاد کہاں گئی؟ اس لیے منہالہ کا نام سردار منیالہ کے نام پرہی ہے.
مشہور جٹ شخصیات کی فہرست
**کلپنا لاجمی** (1954ء–2018ء) ایک بھارتی خاتون فلم ڈائریکٹر، پروڈیوسر اور اسکرین رائٹر تھیں۔ لاجمی ایک آزاد فلمساز تھی جو حقیقت پسندانہ، کم بجٹ والی فلموں پر زیادہ کام کر رہی تھی جنہیں ہندوستان میں متوازی سنیما کے نام سے جانا جاتا ہے۔ ان کی فلمیں اکثر خواتین پر مبنی ہوتی تھیں۔ وہ بھوپین ہزاریکا کے ساتھ طویل عرصے سے منیجر رہی تھیں۔ انھیں 2017ء میں گردے کے کینسر کی تشخیص ہوئی تھی اور 23 ستمبر 2018ء کو 64 سال کی عمر میں ان کا انتقال ہوا تھا۔

تعارف
-----

کلپنا لاجمی پینٹر للیتا لاجمی اور نیوی کے کپتان گوپی لاجمی کی بیٹی تھیں۔ وہ فلمساز گرو دت کی بھانجی تھیں جنھوں نے تجربہ کار فلم ڈائریکٹر شیام بینیگل کے تحت اسسٹنٹ ڈائریکٹر کے طور پر ڈیبیو کیا جو پڈوکون خاندان سے ان کا رشتہ دار بھی تھا۔ بعد میں وہ شیام بینیگل کی *فلم بھومیکا: دی رول* میں اسسٹنٹ کاسٹیوم ڈیزائنر کے طور پر کام کرنے لگی۔ اس نے 1978ء میں دستاویزی فلم *ڈی جی مووی پاینیر* کے ساتھ ہدایتکاری کے طور پر آغاز کیا اور مزید دستاویزی فلموں جیسے *اے ورک اسٹڈی ان ٹی پلکنگ* (1979ء) اور *برہم پترا کے ساتھ* (1981ء) کی ہدایت کاری کی۔ اس نے بطور فیچر فلم ڈائریکٹر 1986ء میں *ایک پال* (ایک لمحہ) کے ساتھ ڈیبیو کیا، جس میں شبانہ اعظمی ، نصیر الدین شاہ اور فاروق شیخ تھے۔ اس نے فلم پروڈیوس کی، فلم لکھنے میں حصہ لیا اور گلزار کے ساتھ مل کر فلم کا اسکرین پلے لکھا۔ اس کے بعد اس نے فلموں کی ہدایت کاری سے وقفہ لیا اور اپنا پہلا ٹیلی ویژن سیریل *لوہت کنارے* (1988ء) جس میں تنوی اعظمی نے اداکاری کی تھی۔ اس نے 1993 میں ڈمپل کپاڈیا اداکاری کی تنقیدی طور پر سراہی جانے والی *روڈالی* کے ساتھ سنیما میں واپسی کی۔ کپاڈیہ نے اپنی اداکاری کے لیے بہترین اداکارہ کا نیشنل فلم ایوارڈ جیتا اور لاجمی نے بھی فلم کی ہدایت کاری کے لیے تعریفیں حاصل کیں۔ ان کی اگلی فلم *ڈرمیاں: ان بیٹوین* (1997ء) تھی جس کی ہدایت کاری اور پروڈیوس ان کی تھی۔ اس فلم میں کرن کھیر اور تبو نے اہم اور بااثر کردار ادا کیے تھے۔ 2001ء میں ان کی اگلی فلم *دامن: ازدواجی تشدد کا شکار* تھی۔ اس فلم کو ہندوستانی حکومت نے تقسیم کیا تھا اور اسے ناقدین نے سراہا تھا۔ یہ دوسرا موقع تھا جب کسی اداکارہ نے لاجمی کی ہدایت کاری میں بہترین اداکارہ کا نیشنل فلم ایوارڈ جیتا تھا۔ اس بار روینہ ٹنڈن تھیں جن کی پہلے اتنی تعریف نہیں کی گئی تھی اور لاجمی کو ان کے اندر چھپے ٹیلنٹ کو تلاش کرنے کا سہرا دیا گیا۔ اس کی اگلی فلم *کیوں؟* (2003ء) کسی کا دھیان نہیں دیا گیا جبکہ اس کی آخری ریلیز اور اس کی آخری فلم 2006ء میں *چنگاری* تھی جس میں سشمیتا سین نے گاؤں کی طوائف کا کردار ادا کیا تھا۔ چنگاری کمرشل باکس آفس فلاپ ثابت ہوئی۔

حوالہ جات
---------

1. ↑  "Filmmaker Kalpana Lajmi, director of Rudaali, dies in Mumbai at 64"۔ Hindustan Times۔ 23 September 2018۔ اخذ شدہ بتاریخ 23 ستمبر 2018
**ابو القاسم الحائری** (پیدائش: 1833ء – وفات: 10 مارچ 1906ء) اہل تشیع مسلک کے نامور عالم، فقیہ اور کثیرالتصانیف ادیب تھے۔

سوانح
-----

### نام و نسب

ابوالقاسم الحائری کے والد کا نام سید حسین تھا ۔ ابوالقاسم حائری کا خاندان کشمیر سے تعلق رکھتا تھا۔دراصل یہ خاندان قم سے کشمیر آکر آباد ہوا تھا۔ابوالقاسم کے جدِ امجد سید حسین القُمی قم سے کشمیر آکر آباد ہوئے تھے۔ آپ کی چوتھی پشت میں سید حسین ایک قابل تاجر تھے۔ بعد ازاں اِس خاندان کی متعدد شاخیں ہندوستان کے متعدد شہروں میں آباد ہوئیں۔

### پیدائش

ابوالقاسم حائری کی پیدائش 1249ھ مطابق 1833ء میں فرخ آباد میں ہوئی۔

### حالات

ابوالقاسم کے والد کی خواہش تھی کہ تجارت کی طرف متوجہ ہوں مگر یہ علومِ دین کی جانب راغب ہو گئے۔ لکھنؤ میں سلطان العلماء اور سید العلماء کے سامنے زانوئے ادب تلمذ کیا اور مقدماتِ فقہ، عقائد و اُصولِ فقہ و تفسیر اور حدیث کی سندِ فراغت حاصل کی۔ کچھ عرصہ تک لاہور میں مقیم رہے۔ جب نوازش علی خان اور نواب ناصر علی خان نے حج کا اِرادہ کیا تو آپ کو ہمراہ لیتے گئے۔ حج کی ادائیگی کے بعد برائے زیارات عراق چلے گئے۔ شیخ مرتضیٰ انصاری اور علامہ اردکانی سے استفادہ کیا اور فاضل ہندی کا خطاب حاصل کیا۔ عراق سے ہی اجتہاد کا اجازہ بھی ملا۔ علمائے شیراز، قم، کرمان، اصفہان اور مشہد سے علمی استفادہ اُٹھاتے ہوئے واپس لاہور آگئے اور لاہور میں ایک مدرسہ قائم کیا۔ لاہور میں متعدد مساجد تشیع مسلک کے لیے تعمیر کروائیں۔ 

### علمی و فقہی خدمت

آپ کی مجالس میں حنفی، اہل حدیث ، نئے تعلیم یافتہ، آریہ اور عیسائی، سبھی افراد شریک ہوتے تھے۔

وفات
----

ابوالقاسم حائری نے اپنی وفات کی پیشگوئی وفات سے ایک ہفتہ قبل کردی تھی۔وفات سے قبل اپنے فرزندی علامہ سید علی الحائری کو وصیت کی۔آپ کا انتقال 14 محرم 1324ھ مطابق 10 مارچ 1906ء کو لاہور میں ہوا۔ نمازِ جنازہ آپ کے فرزند علامہ سید علی الحائری نے پڑھائی۔تدفین لاہور کے مشہور قبرستان گامے شاہ میں کی گئی۔

تصانیف
------

ابوالقاسم حائری کی مطبوعہ اور غیر مطبوعہ عربی، فارسی اور اُردو تصانیف کی تعداد 62 ہے۔

کتابیات
-------

* سید حسین عارف نقوی: **تذکرہ علمای امامیہ پاکستان**، مطبوعہ مرکز تحقیقاتِ فارسی ایران و پاکستان، اسلام آباد، 1972ء
* محمد دین فوق: **مشاہیر کشمیر**۔
* مولانا سید محمد حسین نوکانوی: **تذکرہ بے بہا فی تاریخ العلماء**۔

حوالہ جات
---------

1. ↑  تذکرہ علمای امامیہ پاکستان، صفحہ 17۔
2. ↑  تذکرہ علمای امامیہ پاکستان، صفحہ 17۔
3. ↑  مشاہیر کشمیر، ص 108 ۔
4. ↑  تذکرہ علمای امامیہ پاکستان، صفحہ 17۔
5. ↑  تذکرہ بے بہا فی تاریخ العلماء، صفحہ39۔
6. ↑  تذکرہ علمای امامیہ پاکستان، صفحہ 18۔
7. ↑  تذکرہ علمای امامیہ پاکستان، صفحہ 18۔
8. ↑  مشاہیر کشمیر، ص 108 ۔
فیمنزم ایک ایسا تصور ہے جس کے مطابق مرد اور عورت دونوں برابر انسانی حقوق، بنیادی سہولیات، اقتصادی اور سماجی حقوق کے مستحق ہیں۔

ویسے تو فیمنزم کی تاریخ بہت پرانی ہے مگر صحیح معنوں میں یہ تحریک مارکس ازم کے ساتھ شروع ہوئی اور کالونیل ازم کے خاتمہ پر اس تحریک نے بہت زور پکڑا۔ فیمنزم کی شروعات کا اہم ترین موقع وہ تھا جب 1911 میں برٹش خواتین کے احتجاج پر انھیں ووٹ ڈالنے کا حق دیا گیا۔ فیمنزم دراصل مغربی خواتین کی اپنے حقوق کے لیے کیے جانے والی جدوجہد کی ہی ایک شکل ہے۔ سے کی گئی-1995ء میں بیجنگ ویمن کانفرنس میں ہیلری کلنٹن نے اپنی مشہور زمانہ تقریر میں کہا تھا "عورتوں کے حقوق ہیومن رائٹس ہیں "اور اس نے ایسی این جی اوز کو عالمی توجہ فراہم کی تھی اور اسی نے فیمنسٹ ایکٹوازم کو فرنٹ فٹ پہ لاکھڑا کیا تھا۔ مغربی خواتین نے اپنے حقوق کی جدوجہد کی جنگ لڑی جو تاحال جاری ہے مغربی خواتین نے پہلے خود کو مرد کے تسلط سے نکالا ملازمت، بزنس، سفر کرنا یہ سب شروع کیا اپنی ذمہ داریاں خود اٹھائیں جس کے باعث انھیں حقوق کی جدوجہد میں بہت آسانیاں رہیں۔ پاکستان میں بھی فیمنزم کا نام سنا جانے لگا ہے پچھلے کچھ سالوں سے اس میں بہت تیزی بھی آئی ہے۔ فیمنزم میں پاکستان کی خواتین کا کردار ہر گز مغربی خواتین والا نہیں ہے یہاں خواتین کو حقوق مغربی ممالک والے چاھئیں مگر ذمہ داریوں کے لحاظ سے پاکستان کی خواتین اس ڈگر پر چلنے کی روادار نہیں ہیں جس پر مغربی خواتین چلی ہیں۔ کسی بھی قسم کے استحصال میں مکمل معاشرہ زمہ دار ہوتا ہے معاشرہ مرد و زن دونوں سے مل کر بنتا ہے گو کہ خواتین کے استحصال میں مردوں کا حصہ زیادہ گردانا جاتا ہے اور یہ صحیح بھی ہے مگر خواتین اس معاشرہ کا حصہ ہیں۔ خواتین پر ظلم کو میں بہت غلط سمجھتا ہوں
جامع کبیر امام محمد کی اہم ترین اور دقیق ترین کتاب ہے۔  

امام محمد بن شجاع ثلجی بغدادی (181ھ تا 266ھ) جو ایک واسطے سے امام اعظم کے شاگرد ہیں، ارشاد فرماتے ہیں کہ اسلامی لٹریچر میں علمِ فقہ میں جامعِ کبیر جیسی کوئی کتاب نہیں لکھی گئی۔ بابرتی فرماتے ہیں کہ جامعِ کبیر علمِ فقہ کے اہم مسائل کا بڑا مجموعہ ہے۔ اس میں ایسی پیچیدہ روایات اور ایسے مضبوط دلائل ہیں کہ اس کو ایک معجزہ قرار دیا جا سکتا ہے۔
یہ کتاب انتہائی دقیق ہے، چنانچہ تمام اکا برِ احناف نے اس کی شرحیں لکھی ہیں۔ مثلاً: امام طحاوی، کرخی، ابو خازم , جصاص، رازی، فقیہ ابو اللیث سمر قندی، جرجانی، حلوائی، سرخسی، بزدوی برادران، قاضی خان، صاحب ہدایہ اور جمال الدین حصیری وغیرہم نے اس کتاب کی خدمت کی ہے۔ مگر اب تک کوئی شرح طبع نہیں ہوئی۔ اصل کتاب مولانا ابوالوفا، افغانی حیدرآبادی نے تین قلمی نسخوں کی مدد سے تصحیح کر کے حیدرآباد سے شائع کی ہے، جو متوسط سائز کے پونے چار سو صفحات میں ہے۔  

جامعِ کبیر کے دو نسخے ہیں۔ جب امام محمد نے اس کو شروع میں تصنیف کیا تھا تو ان کے تلامذہ ابو حفص کبیر ابو سلیمان جوزجانی، ہشام رازی اور ابنِ سماعہ وغیرہم نے اس کو روایت کیا تھا۔ یہ پہلا نسخہ ہے، پھر مصنف نے اس پر نظرِ ثانی کی اور اس میں بہت سے ابواب ومسائل کا اضافہ کیا۔ اس نسخے کو بعد کے تلامذہ نے روایت کیا، یہ دوسرا نسخہ کہلاتا ہے۔

حوالہ جات
---------

1. ↑  آپ فتوی کیسے دیں، مؤلف : مفتی سعید احمد پالنپوری- صفحہ38مکتبہ حجاز دیوبند سہارنپور انڈیا
**محمد على جانباز سيالكوٹی** مصنف، محقق ،مدرس، مفتى، شيخ الحديث،شارح سنن ابن ماجه۔

نام ونسب
--------

محمد على بن حاجى نظام الدين راجپوت(وٹو برادرى)۔

ولادت
-----

تاريخ ولادت: 1937ء مقام ولادت: قصبه چک بدھر، فيروز پور، مشرقى پنجاب، هندوستان۔

تعليم
-----

فاضل درسِ نظامى 
سند فراغت جامعہ اسلاميہ گوجرانوالہ 1957ء 
سند فراغت جامعہ سلفيہ فيصل آباد 1958ء

اساتذه كرام
-----------

مولانا محمد رحمانى، مولانا محمد صادق خليل، مولانا پیر محمد يعقوب قريشى، مولانا عبد الله مظفر گڑھی، مولانا ابو البركات احمد مدراسى، مولانا پروفيسر غلام احمد حريرى،مولانا شريف الله خان سواتى،حضرت العلام حافظ محمد محدث گوندلوى رحمہم اللہ جميعا ۔

مناصب اور خدمات
---------------

مسئول مكتبہ ،مسئول ماليات ،استاد جامعہ سلفيہ فيصل آباد 1959ء تا 1962ء
تدريس جامع مسجد اہل حديث ڈپٹی باغ سيالكوٹ
مسجد اہل حديث ميانہ پورہ سيالكوٹ
صدر مدرس جامعہ ابراہیمیہ(اب جامعہ رحمانيہ)، جامع مسجد ميانه پورہ
تدريس جامع مسجد اہل حديث ناصر روڈ

تاليفات وتصنيفات
----------------

* 1- صلاة مصطفى صلى الله عليه وسلم
* 2-معراج مصطفى صلى الله عليه وسلم
* 3- آل مصطفى صلى الله عليه وسلم
* 4- احكامِ سفر
* 5- حرمتِ متعہ
* 6- عورت كے سياست ميں حصه لينے كى شرعى حيثيت
* 7- نفحات العطر في تحقيق مسائل عيد الفطر
* 8-احكام دعا وتوسل
* 9-اركان اسلام
* 10-توهين رسالت كى شرعى سزا
* 11-تحفة الورى في تحقيق مسائل عيد الاضحى
* 12-دوران خطبہ دو ركعت پڑھنے كا حكم
* 13- صفات المؤمنين
* 14- احكام نكاح
* 15-احكام عدت
* 16- احكام طلاق
* 17- حرمت متعہ بجواب حلت متعہ
* 18- اسلام ميں صله رحمى كى اهميت
* 19- احكام وقف هبه
* 20- رزق حلال اور رشوت
* 21- احكام قسم ونذر
* 22- مشورہ اور استخارہ كى شرعى حيثيت
* 23- اسلام ميں ووٹ كى شرعى حيثيت
* 24- تحريك پاكستان اور موجوده حكمران
* 25- شرح اربعين ابراهيمى
* 26- شرح اربعين ثنائيہ
* 27- رمضان كيسے گزاریں؟
* 28- اهميت نماز
* 29- [QH]إنجاز الحاجة شرح سنن ابن ماجه[/QH]، عربى 12 مجلدات۔
* 30-شرح نخبة الاحاديث از سيد محمد داؤد غزنوى

علالت اوروفات
-------------

سن 2007ء ميں عليل ہوئے۔13 دسمبر 2008ء مطابق 14 ذو الحج 1429 هجرى بروز هفته رات آٹھ بجے سيالكوٹ ميں انتقال كيا۔ 
آپ كے جنازے ميں علمائے كرام اور طلبہ علم كے علاوہ عوام كے جم غفير نے شركت كى۔ نماز جنازہ وصيت كے مطابق پروفيسر ڈاكٹر فضل الہی حفظہ اللہ نے پڑھائی اور قبرستا ن حسين شاه ميں دفن كيا گیا۔ رحمه الله رحمة واسعة وغفر له و جعل الجنة الفردوس مثواہ ۔

حوالہ جات
---------

1. ↑  ہفت روزہ الاعتصام ماہنامہ محدث: ايك مثالى عالم شيخ الحديث مولانا محمد على جانباز، عبد الرشيد عراقى ام نور العین، نومبر 7, 2010
**کٹھمل** (انگریزی: Bed bug) کو عام طور پر Bed bugs کہا جاتا ہے اور لوکل طور پر لوگ اس کو مختلف نام سے پکارتے ہیں ۔ کٹھمل کا سائنسی نام Cimex lectularius ہے جس کا تعلق کیڑوں کے Cimicidae خاندان سے ہے۔

کٹھمل دن اور۔رات دونوں وقتوں میں ایکٹیو ہوتے ہیں ۔ یہ خون چوستے ہیں پر کسی قسم کی بیماری کا سبب نہیں بنتے ۔ کچھ لوگوں کے جسم پر کٹھمل کے کاٹنے سے خارش یا الرجی والے دانے نکل آتے ہیں جنکو Cimicosis کہا جاتا ہے ۔
عموماً کٹھمل کے پر نظر نہیں آتے مگر اس کے بہت چھوٹے پر ھوتے ہیں جو اڑنے کے قابل نہیں ہوتے ۔

موسم کے اعتبار سے کٹھمل سخت سردی بھی برداشت کر سکتی ہے جبکہ گرمی اگر 45 ڈگری سینٹی گریڈ سے زیادہ ہو تو یہ زیادہ دیر زندہ نہیں رہ پاتے ۔

موسم کے حوالے سے ایک کٹھمل کی زندگی ایک سال سے زیادہ ہوتی ہے ۔ ایک مادہ کٹھمل روزانہ چار انڈے دیتی ہے ۔ بچے انڈوں سے نکلنے کے فوراً بعد خون کی تلاش میں نکلتے ہیں ۔ ایک دفعہ خون پینے کے بعد اگر مہینوں تک ان کو خون نا ملے تب بھی یہ زندہ رہ سکتے ہیں ۔ ایک بالغ کٹھمل ایک سال تک بھوک برداشت کر سکتی ہے ۔ بچوں کو بڑا ہونے میں دو مہینے لگتے ہیں ۔ ایک دفعہ خون پینے کے بعد وہی کٹھمل سات دن بعد دوبارہ خون پیتی ہے ۔
خون پینے سے پہلے کٹھمل اس جگہ ایک کیمیکل ڈال دیتی ہے جس سے وہاں موجود خون پتلا ہوجاتا ہے جس سے ان کو پینے میں آسانی ہوتی ہے ۔

حوالہ جات
---------
جرمنی اشاعتی ادارہ۔ جس نے کم قیمت والے ایڈیشن شائع کرکے پڑھنے والوں کی ہر قسم کی کتابوں تک رسائی کو ممکن بنایا۔ راصل سن 1935ء میں ایلن لین نے ادارے کو قائم کیا۔ پینگوئن کو قائم کرنا ایک بہت بڑے اشاعتی رویے کی بنیاد تھی۔ اس کی وجہ سے اہم اور بڑے ادبی فن پاروں تک ہر ایک کی رسائی ہونے لگی۔ پینگوئن نے اپنے پیپر بیک کے سرورق کو خوبصورت ڈیزائن سے بھی سجایا۔ اس باعث بڑے ادیبوں کی کتابوں کے یہ ایڈیشن بھی خریداروں کو پسند آنے لگے۔

قیام کی وجہ
-----------

پینگوئن کی جانب سے کم قیمت کتاب ایڈیشن کا تصور ایک ریلوے سٹیشن کے پلیٹ فارم پر تیار ہوا تھا۔ یہ خیال مشہور پبلشر ایلن لین کے دماغ میں اس وقت آیا جب وہ جاسوسی ناول نگار اگاتھا کرسٹی کو ملنے کے بعد بیکسٹر ریلوے اسٹیشن پر کچھ پڑھنے کے متلاشی تھیں اور ان کو کچھ بھی دستیاب نہ ہوا، سوائے رسالوں اور وکٹورین عہد کے ناولوں کے دوبارہ چھپنے والے ایڈشنوں کے۔ ایلن لین نے سوچا کہ کہ اچھی کتابیں بڑے بک سٹورز کی زینت بننے کے ساتھ ساتھ خاص طور پر ان ریلوے اسٹیشن کے پلیٹ فارموں اور تمباکو فروشوں کی دوکانوں پر بھی دستیاب ہونی چاہیئں۔ اس سوچ کے ساتھ پہلی بار پینگوئن پبلشر کی جانب سے کسی کتاب کاکم قیمت والا ایڈیشن سن 1935 میں منظر عام پر آیا۔ بس اس کے بعد مضبوط جلد والی کتابوں کے ساتھ ساتھ پیپر بیک ایڈیشن نے شہرت حاصل کرنا شروع کردی اور دوسری عالمی جنگ کے بعد یہ ایک توانا اشاعتی عمل بن گیا۔

شہرت
----

یہ امر اہم ہے کہ کتابوں کے پیپر بیک ایڈیشن کا آغاز پینگوئن سے نہیں ہوتا بلکہ یہ چند دہائی پہلے سے چھپنے لگے تھے۔ پینگوئن اشاعتی ادارے نے کتاب کی اشاعت کے ساتھ اس کی تقسیم میں جو ملکہ حاصل کیا وہ قابل تحسین تھا اور یہی پیپر بیک کی شہرت کا راز تھا۔ صرف پہلے سال میں ایلن لین کے قائم کردہ ادارے نے اس دور کی عالمی کساد بازاری کے ہوتے ہوئے بھی تیس لاکھ کتابیں فروخت کرکے یورپ کی معاشی اور سماجی دنیا میں انقلاب پیدا کر دیا۔ 1935 میں پینگوئن کی ایک کتاب پر لاگت صرف چھ پینس آئی تھی اور یہ سگریٹ کے ایک پیک کی قیمت کے برابر تھی۔

کلاسک
-----

آج کتاب کی اشاعت کے عالمی منظر پر پینگوئن ایک کلاسیک کا درجہ حاصل کر گیا ہے۔ اس ادارے نے ہر زبان کے ادب کے بہترین ادبی شہ پارے انگریزی زبان میں شائع کیے ہیں۔ پینگوئن نے ارنسٹ ہیمنگوے، اگاتھا کرسٹی، ڈی ایچ لارنس سے لے کر آج کی دنیا کے نامی گرامی مصنفین کی کتابوں کو شائع کر کے امریکہ، برطانیہ اور کئی دوسرے ملکوں میں اشاعت میں مارکیٹ لیڈر کی پوزیشن حاصل کر لی ہے۔ پینگوئن ادارے کا خیال ہے کہ اب مستقبل کے تقاضوں کی روشنی میں الیکٹرانک بکس اہم ضرورت ہے لیکن کتاب سے قاری کا رومانس کبھی ختم نہیں ہو گا۔

حوالہ جات
---------
زمبابوے کا ایک بچہ جو بہت کھیلنے کے بعد جسمانی طور پر تھک گیا ہے۔
**تھکاوٹ** (انگریزی: Fatigue) ایسا احساس کسی اندر آتا ہے کہ وہ بہت زیادہ کام کر چکا ہے، اس سے اور آگے کام نہیں ہو گا یا پھر سے آرام اور نیند کی ضرورت ہے۔ یہ احساس رفتہ رفتہ بھی نمایاں ہو سکتا ہے اور اچانک سے بھی دیکھنے آ سکتا ہے۔ یہ کسی جسمانی سرگرمی کے انجام دینے سے ہو سکتا ہے اور کبھی دماغی سرگرمی کی وجہ سے بھی ممکن ہے۔ مثلًا ایک شخص دفتر کے پورے دن کے کام کے بعد تھک جا سکتا ہے اور ایک طالب علم ریاضی کے مشکل سوالات حل کر کے تھک سکتا ہے۔ ان دونوں صورت حال میں عمومًا کچھ وقت یا کچھ گھنٹے آرام کر کے لوگ تر و تازہ ہو کر پھر سے کام پر لگ جا سکتے ہیں۔ تاہم تھکاوٹ کبھی کبھار کسی طبی کیفیت کا بھی آئینہ دار ہو سکتی ہے۔ ایسی صورتوں لوگ بنا کچھ کام کیے یا بہت کم کام کے بعد بھی بہت زیادہ تھک سکتا ہے۔

نیند تھکاوٹ کے سبب کے طور پر
----------------------------

نیند کا دورانیہ ہی نہیں بلکہ معیار بھی بہت ضروری ہوتا ہے۔ ناکافی نیند تھکاوٹ کی اہم ترین وجہ ہو سکتی ہے۔ ہارورڈ یونیورسٹی کی ایک تحقیق کے مطابق 7 سے 8 گھنٹے کی نیند عام طور پر ہر بالغ فرد کی ضرورت ہوتی ہے، تاہم اتنے دورانیے تک سونے کے باوجود تھکاوٹ دور نہیں ہوتی، تو اس کی وجہ نیند کا معیار ہو سکتا ہے۔ ماحولیاتی مسائل جیسے ڈیوائسز کی اسکرین سے خارج ہونے والی نیلی روشنی، آوازیں، سرد یا گرم موسم، غیر آرام دہ بستر اور بچے وغیرہ اس کی وجہ ہو سکتے ہیں۔ اس سے بچاﺅ کا طریقہ بھی آسان ہے، نیند کا ایک شیڈول طے کرکے اس پر عمل کریں۔ سونے سے قبل گرم مشروبات سے دور رہیں اور بستر پر ڈیوائسز کے استعمال سے گریز کریں۔

ذہنی تھکاوٹ
-----------

ذہنی تھکاوٹ یا ذہنی تھکن ایک مخصوص مدت میں عملی ذہنی اور جسمانی کارکردگی میں کمی ہے۔ جب کوئی فرد ذہنی طور پر تھکا ہوا ہے تو ، ماحول یا کام ، شدت یا دورانیے کے علمی تقاضوں سے نمٹنے کے لیے اس کی صلاحیت کم جا رہی ہوتی ہے۔ ذہنی تھکاوٹ فرد اور اس کے کام کے درمیان باہمی روابط کا لگاؤ یا مثبت تال میل کا فقدان ہے۔ جس کام کو وہ انجام دیتا بھی ہے اس کو وہ من ہی من بوچھ سمجھنے لگتا ہے۔

مختلف زمروں کے لوگوں کا مختلف رد عمل
------------------------------------

دنیا کے مختلف ممالک میں مختلف زمروں کے لوگوں کا مختلف رد عمل دیکھا گیا ہے جو ضروری نہیں کہ ہر مشاہدے یا مطالعے میں بھی یکساں ہو، کیوں کہ لوگوں کی فطرت بھی بدلتی رہتی ہے اور کئی مطالعات بین زمرے اشخاص کے نمائندہ ہونے ہیں، نا کہ کل آبادی کے۔ ایک ایسے ہی مطالعے کے تحت جرمنی کے ڈاکٹروں کے ایک سروے کے مطابق تقریبًاً 50 فیصد ڈاکٹر تھکان محسوس کرتے ہیں۔ ان میں سے بہت سے لوگ ہر وقت بیزار محسوس کرتے ہیں۔کام میں ان کا ذرا بھی دل نہیں لگتا اور کام کا خیال آتے ہی جسم کی طاقت ختم ہوتی محسوس ہوتی ہے۔ مگر ایک سروے کے مطابق عورتیں اور مرد تھکاوٹ سے الگ الگ طرح سے نمٹنے ہیں۔ مرد اس وجہ سے زیادہ طویل چھٹیاں لیتے ہیں۔ ان کے مقابلے میں خواتین، تھکاوٹ کی حالت سے نمٹنے کے لیے کم چھٹیاں لیتی ہیں۔

مزید دیکھیے
-----------

* کاہلی

حوالہ جات
---------

1. ↑  ہر وقت تھکاوٹ کا باعث بننے والی حیرت انگیز وجوہات
2. ↑  دماغی تھکاوٹ: علامات ، نتائج اور علاج
3. ↑  آپ تھکاوٹ محسوس کیوں کرتے ہیں؟
میری ویب کا پورٹریٹ
**میری گلیڈیز ویب** (25 مارچ 1881 – 8 اکتوبر 1927) 20 ویں صدی کے اوائل کی ایک انگریزی رومانوی ناول نگار اور شاعرہ تھیں جن کا کام بنیادی طور پر شراپ شائر کے دیہی علاقوں اور شراپ شائر کے کرداروں اور لوگوں کے درمیان ہے جنہیں وہ جانتی تھیں۔ اس کے ناولوں کو کامیابی سے ڈرامائی شکل دی گئی ہے، خاص طور پر 1950ء میں مائیکل پاول اور ایمرک پریس برگر کی فلم *گون ٹو ارتھ* اسی عنوان کے ناول پر مبنی ہے۔ خیال کیا جاتا ہے کہ ناولوں نے سٹیلا گبنس کی مشہور پیروڈی *کولڈ کمفرٹ فارم* (1932ء) کو متاثر کیا ہے۔ یہ جوڑا 1914ء اور 1916ء کے درمیان ہنٹن لین کے روز کاٹیج میں اور پھر پونٹسبری گاؤں کے دی نِلز  میں کچھ عرصہ رہا، اس دوران اس نے *گولڈن ایرو* لکھا۔  گاؤں میں اس کا وقت میری ویب اسکول اور سائنس کالج کے نام سے منایا جاتا ہے۔ 

وہ 1881ء میں میری گلیڈیس میرڈیتھ کی پیدائش لیٹن کے شرپ شائر گاؤں کے لیٹن لاج میں ہوئی تھی، جہاں اس نے شریوسبری سے 8 میل جنوب مشرق میں سینٹ میری کے پیرش چرچ میں بپتسمہ لیا تھا اس کے والد، جارج ایڈورڈ میرڈیتھ، ایک نجی اسکول کے استاد تھے جنھوں،  نے اپنی بیٹی کو ادب اور مقامی دیہی علاقوں سے اپنی محبت سے متاثر کیا۔ اس کی والدہ سارہ ایلس سر والٹر سکاٹ کے خاندان سے تعلق رکھتی تھیں۔ مریم نے اپنے بچپن کے گھر کے آس پاس دیہی علاقوں کی کھوج کی اور لوگوں اور مقامات دونوں کے تفصیلی مشاہدے اور وضاحت کا احساس پیدا کیا، جس نے بعد میں اس کی شاعری اور نثر کو متاثر کیا۔ ایک سال کی عمر میں، وہ اپنے والدین کے ساتھ مچ وینلاک چلی گئی، جہاں وہ شہر کے باہر دی گرینج نامی مکان میں رہتے تھے۔ مریم کو اس کے والد نے پڑھایا، پھر اسے 1895ء میں ساؤتھ پورٹ میں لڑکیوں کے ایک اسکول بھیج دیا گیااس کے والدین نے خاندان کو دوبارہ شرپ شائر، شمال میں 1896ء میں اسٹینٹن آن ہائن ہیتھ منتقل کر دیا، اس سے پہلے کہ وہ 1902ء میں میلو بریس میں، جو اب شریوزبری کے مضافات میں ہے۔ 

ان کا انتقال 8 اکتوبر 1927ء کو ہوا۔

حوالہ جات
---------

1. ↑  *An Illustrated Literary Guide to Shropshire*, pp.76, 107.
2. ↑  Gladys Mary Coles (1990)۔ Mary Webb۔ Stroud: Seren Books۔ ISBN 1-85411-034-9
3. ↑  "About us"۔ The Mary Webb School and Science College۔ 07 ستمبر 2008 میں اصل سے آرکائیو شدہ۔ اخذ شدہ بتاریخ 17 اکتوبر 2007
4. ↑
5. ↑
6. ↑
7. ↑
اوپر سے:ٹالسٹائی، دوستوفسکی اور انا اخماتووا**روسی ادب** (روسی:Русская литература) سے مراد روس اور اس کے تارکین وطن کے ادب کے ساتھ ساتھ ان روسی بولنے والے ممالک کا ادب بھی ہے جو تاریخی طور پر روس یا سوویت یونین کا حصہ تھے۔

روسی ادب کی جڑیں قرون وسطی میں ڈھونڈی جا سکتی ہیں، جب پرانی روسی زبان میں پہلی مہاکاوی نظمیں اور کہانیاں لکھی گئیں۔ روشن خیالی کے دور میں، روسی ادب نے بہت اہمیت حاصل کی اور 1830 کی دہائی کے اوائل سے شاعری، نثر اور ڈراما اپنے سنہری دور میں داخل ہوا۔ 1917 کے انقلاب کے بعد، روسی ادب دو حصوں میں تقسیم ہو گیا: سوویت اور سفید روسی کے تارکین وطن۔ سوویت یونین عالمی خواندگی کا پرچارک تھا اور اسی وجہ سے اس نے کتاب کی طباعت کی صنعت کو مضبوطی سے ترقی دی لیکن ساتھ ہی وہ نظریاتی سنسر شپ میں بھی مصروف رہا۔

رومانویت نے شاعرانہ صلاحیتوں کو پھلنے پھولنے کی اجازت دی۔ واسیلی ژوکووسکی نے مختلف زبانوں کی شاعری کے ذریعے روسی ادب کو نئی قدروں سے روشناس کرایا۔ جدید روسی ادب انیسویں صدی کے پہلے نصف میں الیگزینڈر پشکن کے زمانے سے شروع ہوا۔ پشکن نے روسی ادب میں ایک انقلاب برپا کر کے قدیم الفاظ اور گرامر کو رد کر کے اور ان کی جگہ بولے جانے والے روسی مساوی الفاظ کو متعارف کرایا۔ مگر اب پشکن کی تخلیقات کے قارئین کو بعض الفاظ کو سمجھنے میں کچھ دشواریوں کا سامنا کرنا پڑ سکتا ہے، کیونکہ پشکن کے دور کے الفاظ بعض اوقات تاریخی بن چکے ہیں یا ان کے معنی بدل گئے ہیں۔

کرائیلوف، پشکن، ژوکووسکی اور گنیدچ سمر گارڈن Summer Garden، پینٹنگ: گریگوری چرنتسوف (Grigory Chernetsov (1832ء
روسی مصنفین جیسے پشکن، لیرمونتوو، نکولائی گوگول اور الیگزینڈر گریبائیڈوف نے اپنی تخلیقات میں جو اصطلاحات استعمال کی ہیں وہ جدید بولی جانے والی روسی زبان میں ضرب المثل بن گئی ہیں۔ میخائل لیرمونتوو اہم ترین شاعروں اور ناول نگاروں میں سے ایک تھے۔ پہلا عظیم روسی ناول نگار نکولائی گوگول تھا۔ اس کے بعد آئیوان ترگنیف آئے، جنھوں نے مختصر کہانیوں اور ناولوں دونوں میں مہارت حاصل کی۔ فیوڈور دوستوفسکی اور لیو ٹالسٹائی جلد ہی بین الاقوامی سطح پر مشہور ہو گئے۔ روسی حقیقت پسندی کی دیگر اہم شخصیات آئیون گونچاروف، میخائل سالٹیکوف-شیڈرین اور نکولائی لیسکوف تھیں۔ صدی کے دوسرے نصف میں انتون چیخوف نے مختصر کہانیوں میں مہارت حاصل کی اور ایک معروف ڈراما نگار بن گئے۔ بیسویں صدی کے آغاز کو روسی شاعری کا نقرئی دور کہا جاتا ہے۔ اس دور وابستہ شعرا میں کونسٹنٹین بالمونٹ، ویلری برائیوسوف، الیگزینڈر بلاک، انا اخماتوا، نیکولے گومیلیوف، سرگئی یسینین، ولادیمیر مایاکووسکی اور مرینا تسویتاوا شامل ہیں۔ اس دور نے کچھ اولین درجے کے ناول نگار اور مختصر کہانی لکھنے والے پیدا کیے، جیسے کہ الیگزینڈر کپرین اور نوبل انعام یافتہ ایوان بونین، لیونیڈ آندرییف، فیوڈور سولوگب، یوگینی زمیاتین، الیگزینڈر بیلیایو، آندری بیلی اور میکسم گورکی۔

چیخوف اور ٹالسٹائی، 1901ء 
روسی مصنفین نے متعدد ادبی اصناف میں نمایاں کردار ادا کیا ہے۔ روس کے پانچ ادیبوں نے ادب کا نوبل انعام حاصل کیا۔ سن 2011ء تک، شائع شدہ عنوانات کے لحاظ سے روس دنیا کا چوتھا سب سے بڑا کتاب تیار کرنے والا ملک تھا۔ ایک مشہور لوک کہاوت کا دعویٰ ہے کہ روسی "دنیا کی سب سے زیادہ پڑھنے والی قوم" ہیں۔

پشکن میوزیم، بولشیائے ویازیومائے، گولتسانو، موسکوسکایا اوبلاسٹ۔

حوالہ جات
---------

1. ↑  Moscow International Book Fair Archived 2012-04-25 at the Wayback Machine. Academia-rossica.org. Retrieved on 2012-06-17.
2. ↑  The Moscow Times The most reading country in the world? Archived 2013-05-10 at the Wayback Machine
مخدُوم محمد زمان (اوّل) ؒ، سندھ کی لواری شریف کی درگاہ کے بانی تھے۔ زمرہ اولیاء اللہ میں شامل تھے، ان کو ’خواجہ کلاں‘ بھی کہا جاتا ہے۔ مُحمّد زمان اوّل، 21 رمضان 1125 ہجری، بمطابق 1713 ء میں سندھ کے ایک قصبہ "لواری" (لوارو) میں پیدا ہوئے۔ مخدوم محمّد زمان اوّلؒ کے والد کا نام، شیخ حاجی عبد اللطیف نقشبندی تھا، جبکہ آپ کی والدہ، خواجہ عبد السلام ساکن جون کی صاحبزادی تھیں۔ آپ کا سلسلہء نسب، امیر المومنین، حضرت ابُوبکر صدیق رضہ سے جا ملتا ہے۔ خلیفہ مہدی یا ہارُون کے زمانے میں یہ خاندان سندھ میں وارد ہوا۔ مخدوم محمّد زمان اوّلؒ کے والد، عالم تھے اور تقویٰ میں مشہور تھے۔ وھ مخدُوم آدم کے صاحبزادے، خواجہ فیض اللہ کے مرید تھے، جبکہ مخدوم ابو القاسم نقشبندی سے گہری عقیدت رکھتے تھے۔

آپ نے علومِ ظاہری کی تعلیم، ٹھٹہ میں مولانا محمّد صادق جیسے معتبر عالم سے حاصل کی۔ اتفاقاً آپ کی ملاقات ابوالمساکین محمّد ٹھٹوی سے ہو گئی۔ آپ تعلیم ترک کر کے ان کے حلقہ بگوش ہوئے اور بیعت کے بعد مجاہدات اور ریاضتوں میں مشغول ہو گئے۔ بعیّت کے بعد آپ کو شیخِ طریقت، ابوالمساکین نے خلافت عطا کی اور اپنی دستارِ مبارک آپ کے سر پر رکھی۔ جس کے بعد 150 ہجری میں آپ اپنے آبائی وطن لواری میں آکر مسندِ ارشاد پر فائز ہوئے، پُرانا "لواری" زمین کی شوریدگی کے باعث جب تباہ ہو گیا، تو آپ نے جدید شہر کی بنیاد رکھی اور اس کا نام بھی ’لواری‘ ہی رکھا۔ جو، اب ’لواری شریف‘ کہلاتا ہے۔ آپ 63 برس کی عمر میں 4 ذی القعد 1188 ہ بمطابق 1775 ء کو واصلِ بحق ہوئے۔ مخدوم محمد زمان اوّلؒ کا مزار شریف لواری شریف ہی میں ہے۔

حوالہ جات
---------

1. ↑
شمالی آکسفورڈ میں **سمر ٹاؤن** آکسفورڈ ، انگلینڈ کا ایک مضافاتی علاقہ ہے۔ سمر ٹاؤن ایک میل مربع رہائشی علاقہ ہے۔ سینٹ جائلز کے شمال میں آکسفورڈ کے شہر کے مرکز سے نکلنے والا بلیوارڈ۔ سمر ٹاؤن کئی آزاد سکولوں اور شہر کے مہنگے ترین مکانات کا گھر ہے۔  بینبری روڈ کے دونوں طرف سمر ٹاؤن کی مشہور دکانیں ہیں۔ دکانوں اور ریستوراں کی ایک چھوٹی گلی بھی ہے، ساؤتھ پریڈ ، جو بینبری روڈ اور ووڈ سٹاک روڈ کو جوڑتی ہے۔ سمر ٹاؤن آکسفورڈ کے زیادہ تر براڈکاسٹ میڈیا کا گھر ہے۔ بی بی سی ریڈیو آکسفورڈ اور بی بی سی ٹیلی ویژن کے آکسفورڈ سٹوڈیوز بینبری روڈ پر ہیں۔ سٹارٹ اپس کی بھی پریڈ میں بڑھتی ہوئی موجودگی ہے۔

### تاریخ

نارتھ آکسفورڈ کا بیشتر حصہ یونیورسٹی کے انقلابی فیصلے کے نتیجے میں وجود میں آیا۔ کالج کے ساتھیوں کو شادی کرنے اور حقیقی گھروں میں رہنے اجازت دینا، جیسا کہ کالج میں کمروں کے برعکس۔  ووڈ سٹاک روڈ کے دونوں طرف کھیتوں کی زمین پر بڑے گھر بنائے گئے تھے۔ زیادہ تر زمین سینٹ جان کالج، آکسفورڈ کی تھی اور مکانات اصل میں لیز ہولڈ پر فروخت کیے گئے تھے۔ سینٹ جانز نے اس کے بعد سے ان میں سے زیادہ تر جائیدادوں پر فری ہولڈ فروخت کر دیا ہے۔

حوالہ جات
---------

1. 1 2  "The Times | UK News, World News and Opinion"۔ Property.timesonline.co.uk۔ 2012-05-03۔ اخذ شدہ بتاریخ 23 مئی 2012
**انیس الرحمٰن قاسمی**  ( ولادت: 1960) ایک ہندوستانی دیوبندی عالم دین، قلم کار، فقیہ اور آل انڈیا ملی کونسل کے نائب صدر ہیں، یہ امارت شرعیہ بہار و اڑیسہ و جھارکھنڈ کے ناظم بھی رہ چکے ہیں۔

ولادت
-----

مولانا صوبہ بہار کے ضلع مغربی چمپارن(بتیا) کے ایک گاؤں کٹہری(Katahari) میں 6؍ جولائی 1960ء میں پیدا ہوئے اور یہیں اُن کی نشو و نما ہوئی۔

تعلیم و تربیت
-------------

مولانا کی ابتدائی تعلیم گاؤں کے مکتب میں ہوئی، اس کے بعد مدرسہ ریاض العلوم ساٹھی میں داخل ہوئے اور متوسطات تک تعلیم حاصل کی،اس کے بعد تحصیل علم کے لیے 1973ء میں دار العلوم دیوبند گئے، جہاں اُنھوں نے چھ سال تک ماہر فن اساتذہ سے اکتساب فیض کیا ، قاری محمد طیبؒ، مولانا شریف الحسن، نصیر احمد خاں، معراج الحق دیوبندی، مفتی محمود حسن گنگوہی ظفیر الدین مفتاحیؒ، مولانا محمد سالم قاسمی جیسے اکابر علما ومشائخ سے علمی تشنگی بجھائی۔1978ء میں دورۂ حدیث کی تکمیل کی اور سند فضیلت حاصل کی۔اور 1979ء میں افتاء کیا، فراغت کے بعد مزید ایک سال رہ کر تحقیق و تصنیف کا کام کیا۔

امارت شرعیہ میں
---------------

اسی دوران 1981ء میں سید نظام الدین امیر شریعت سادسؒ، قاضی مجاہد الاسلام قاسمی نے انھیں امارت شرعیہ کے شعبہ دار القضاء میں خدمت پر مامور کر لیا، پہلے وہ معاون قاضی کی حیثیت سے متعین ہوئے،
چند سالوں کے بعد ’’نائب قاضی ‘‘کے منصب پر فائز کیے گئے اور عرصہ تک قاضی مجاہد الاسلام قاسمی کی نگرانی میں قضاء کی خدمت انجام دی، انتظامی امور میں بھی اُس وقت کے ناظم ِ امارت شرعیہ سید نظام الدین کے دست راست بنے رہے اور اُن کی عدم موجودگی میں بسا اوقات قائم مقام ناظم کی ذمہ داری نبھاتے ؛ اس لیے جب 1999ء میں سید نظام الدین ’’امیر شریعت‘‘ منتخب ہوئے نظامت کا عہدہ خالی ہوا تو حضرت امیر شریعت نے اپنے رفقا کے مشورہ سے امارت شرعیہ کی نظامت ان کے سپرد کی۔

نظامت
-----

مولانا کے عہد ِ نظامت میں سنہ 1996ء سے2019ء تک بے شمار ملی و فلاحی کام انجام پائے ہیں۔
یہ اپنی تنظیمی صلاحیتوں اور علمی استعداد کی بنا پر ملک کے مختلف اداروں اور تنظیموں کے سرگرم رکن بھی ہیں: ابوالکلام ریسرچ فاؤنڈیشن،پھلواری شریف،پٹنہ کے بانی، آل انڈیا مسلم پرسنل لابورڈ کے رکن تاسیسی، آل انڈیا ملی کونسل کے قومی نائب صدر، بہار ریاستی حج کمیٹی پٹنہ کے سابق چیرمین ہونے کے علاوہ کئی اداروں اور عصری درس گاہوں کے سرپرست اور ذمہ دار ہیں۔

بیعت
----

عبد الرحمن دربھنگوی امیر شریعت خامس سے بیعت ہیں،کئی بزرگوں نے انھیں اجازت و خلافت سے بھی نوازا ہے،

تصانیف
------

مولانا کی چھوٹی بڑی بیسیوں کتابیں چھپ چکی ہیں،جن میں سے چند قابل ذکر یہ ہیں:

مولانا سجاد : حیات وخدمات (مجموعہ مقالات ومضامین از اصحاب قلم)
حیات سجاد (مجموعہ مضامین ومقالات)
فتاوی علما ہند(فقہ حنفی پر اردو،عربی،انگریزی زبان میں فقہی انسائیکلوپیڈیا)
الشیخ ابن تیمیہ وافکارہ (عربی)(غیر مطبوعہ)
اخلاقیات الحرب فی السیرۃ النبویۃ (عربی)(غیر مطبوعہ)
**جنگ مستول** (عربی: معرکہ ذات الصواری، انگریزی: Battle of the Masts) سن 655ء میں خلافت راشدہ اور بازنطینی سلطنت کے مابین ليكيا ساحل کے قریب، فینیقی قصبے کی طرف ایک بحری جنگ لڑی گئی تھی- یہ مسلمانوں کی رومیوں کے خلاف پہلی اہم اور بڑے پیمانے پر بحری جنگ لڑی گئی تھی جس کے نتیجے میں مسلمان سرخرو ہوئے اور بحیرہ روم میں انکا اگلے کئی سالوں تک عروج بھی رہا- مسلمانوں کی قیادت مصر کے صوبہ دار اور خلیفہ حضرت عثمان ابن عفان () کے منہ بولے بھائی، حضرت عبداللہ بن سعد بن ابی السرح‎ () نے کی- جبکہ بازنطینی سلطنت کی بحری قیادت خود قیصر بازنطینی سلطنت، کنستانس دوم نے کی تھی-

پس منظر
-------

سن 645ء میں خلیفہ حضرت عثمان ابن عفان (رضى الله عنه) نے پر زور مخالفت کے باوجود حضرت عبداللہ بن سعد بن ابی السرح‎ () کو مصر کا نیا صوبہ دار مقرر کیا اور نیم خود مختار حاکم حضرت عمرو بن العاص‎ (رضى الله عنه) کو ہٹا دیا-

خلیفہ حضرت عثمان ابن عفان (رضي الله عنه ) نے شام کے صوبہ دار حضرت معاویہ بن ابو سفیان (رضي الله عنه) کو اجازت دی کہ وہ 649ء میں قبرص پر چھاپہ ماریں اور اس مہم کی کامیابی کے باعث مصر کی حکومت کی طرف سے بھی بحری سرگرمیاں شروع ہوئیں- عبد اللہ بن سعد نے ایک مضبوط بحریہ کی تعمیر و تشکیل پر ذاتی توجہ دی اور ایک ہنر مند اميرُ البَحَر ثابت ہوئے- ان کی قیادت میں مسلم بحریہ نے 646ء میں اسکندریہ پر بازنطینی جوابی حملہ کو روکا-

سن 655ء میں شام کے صوبہ دار حضرت معاویہ بن ابو سفیان (رضي الله عنه) نے ایک فوجی دستے کی قیادت کرتے ہوئے زمین کے ذریعے بازنطینی سلطنت کی طرف بڑھے جبکہ مصر کے صوبہ دار حضرت عبداللہ بن سعد بن ابی السرح‎ () بذریعہ بحیرہ روم کے اپنی بحری فوج کے سمیت بازنطینی سلطنت کی جانب روانہ ہوئے - قیصر کنستانس دوم نے بحری فوج سے پہلے نمٹنا زیادہ ضروری سمجھا اور اپنی بحری فوج کی خود قیادت کرتے ہوئے جنگ کی تیاریاں شروع کیں-

جنگ
---

المعروف ثیوفانس المعترف، ایک واقعہ نگار نے کہا ہے کہ، قبل از جنگ قیصر کنستانس دوم نے ایک خواب میں اپنے آپ کو تھیسالونیکی میں پایا اور جاگنے پر ایک خوابوں کے ترجمان سے ملے جس نے یہ کہا کہ؛

"اے شہنشاہ! کاش کہ آپ نہ سوئے ہوتے اور نہ ہی یہ خواب دیکھتے"- یعنی ترجمان کے مطابق جیت مسلمانوں کی ہوگی-چونکہ لفظ تھیسالونیکی کو توڑ کر ان کی زبان میں بولا جائے تو "تھیس-الو-نیکی" بنتا ہے جس سے مراد "دوسرے کو جیتنے دینا" کے ہیں-
دونوں فریق کی ملاقات ليكيا ساحل کے قریب، فینیقی قصبے کی جانب ہوئی- جب جنگ چھڑی تو دونوں کے بیڑے اتنے قریب آ گئے کہ ایک دوسرے کے مستول آپس میں ٹکرانے تک لگے یا شاید آپس میں بھی پھس گئے- جنگ پھر روایتی انداز میں لڑی جانے لگی اور آخرکار مسلمانوں نے رومیوں کو بھاری نقصان پہنچایا- قیصر کنستانس دوم نے خود اپنی جان بڑی مشکل سے بچائی اور اپنے کسی افسر سے وردی کا تبادلہ کرکے وہاں سے نکل لیا- اس جنگ میں رومیوں کی پوری بحری فوج کا تقریباً خاتمہ ہوا جس میں شاید 500 کے 500 ہی بحری بیڑے یا پکڑے گئے یا تباہ ہو گئے-

عواقب و نتائج
-------------

اگرچہ اس فتح کے بعد عرب بیڑے پیچھے ہٹ گئے، جنگ مستول بحیرہ روم، اسلام اور بازنطینی سلطنت کی تاریخ میں ایک اہم سنگ میل تھا، کیونکہ اب زمین پر مسلمانوں کی برتری کے ساتھ ساتھ بحر پر بھی برتری قائم ہو گئی- اگلے چار صدیوں کے لیے، بحیرہ روم، بازنطینی سلطنت اور مسلمانوں کے درمیان ایک جنگ کا میدان ہو گا-تاہم بازنطینیوں کو اس آفت کے نتیجے میں، مسلمانوں کے درمیان خانہ جنگی کے پھیلنے کی وجہ سے، مہلت مل گئی جس کا فائدہ اٹھا کر کنستانس دوم نے خاص طور پر مغربی بحیرہ روم اور افریقا کے علاقوں میں بازنطینی دفاع، تنظیم نو پر بھرپور توجہ دی-
بھارت کی ریاست اترا کھنڈ کے پانچ پریاگ یا پنج پریاگ (سنسکرت: पंच-प्रयाग) ہندو مذہبی اساطیر کا ایک جزو ہے ، مشہور پانچ پریاگ دیوَ پریاگ، ردر پریاگ، کرن پریاگ، نند پریاگ اور وشنو پریاگ جیسے بڑے دریاؤں کے سنگم پر واقع ہیں پریاگ کے معنی سنسکرت میں "دریاؤں کے سنگم کی جگہ" کے لیے جاتے ہیں۔

معانی
-----

ہندو روایات میں پریاگ ایسی جگہ یا اُس مقام کو کہا جاتا ہے جہاں دو یا دو سے زیادہ دریا باہم مل جائیں، آپس میں مدغم ہوتے ہوں۔اس جگہ پوجا سے پہلے اشنان کرنا 'شرادھ' کہلاتاہے۔شرادھ ایسی عبادت کو کہا جاتا ہو جو انتہائی صدق دل اور مکمل خشوع و خضوع سے کی جائے۔

دیوَ پریاگ
----------

 الکنندا اور بھاگیرتی ندیوں کا مقام اتصال دیوَپریاگ
دیوَپریاگ 
الکنندا اور بھگیرتھی دریاؤں کے سنگم پر دیو پریاگ نامی مقام ہے۔ اس مقام اتصال کے بعد جو دریا وجود میں آتا ہے اسے دنیا گنگا کے نام سے جانتی ہے۔ یہ مقام سطح سمندر سے 1500 فٹ کی بلندی پر واقع ہے۔دیوَ پریاگ سڑک سے 70 کلومیٹر کی دوری پر ہے۔ گڑھوال کے علاقے میں بھاگیرتھی ندی کو ساس اور الکنندا ندی کو بہو کہا جاتا ہے۔دیوَپریاگ میں شومندر اور رگھوناتھ مندر واقع ہیں جو مزید دلچسپی اور مذہبی عقیدت کی وجہ ہیں۔ رگوناتھ مندر کا طرز تعمیر دراوڑ ہے۔ دیوَپریاگ کو سفلسفہ کھیتر بھی کہا جاتا ہے۔ ایک حیرت انگیز بات یہ ہے کہ دیوَپریاگ میں کوے نظر نہیں آتے۔

ردر پریاگ
---------

 الکنندا اور منداکنی ندی کا سنگم ردر پریاگ
ردر پریاگ 
منداکنی اور الکنندا ندیوں کے سنگم پر ردر پریاگ واقع ہے۔سنگم کی جگہ کے نزدیک ہی چامنڈا دیوی اور ردر ناتھ مندر ہے۔ یہ مقام سڑک سے 139 کلومیٹر دور نگر بدریناتھ موٹر وے کی جانب واقع ہے۔ اس کے بارے میں ایک عقیدہ یہ بھی ہے کہ نارومنی نے یہاں ردر ناتھ مہادیو کی ارادھنا کی تھی۔

کرن پریاگ
---------

 کرن پریاگ
کرن پریاگ
الکنندا اور پنڈر دریاؤں کے سنگم پر کرن پریاگ واقع ہے۔ دریائے پنڈر کا ایک نام کرن گنگا بھی ہے، جس کی وجہ سے اس تیرتھ سنگم کا نام کرن پریاگ پڑا۔ یہاں عما مندر اور کرن مندر ہیں۔

نند پریاگ
---------

دریائے ننداکنی اور الکنندا کے سنگم پر نند پریاگ واقع ہے۔ یہ مقام سطح سمندر سے 2805 فٹ کی بلندی پر واقع ہے۔ یہاں گوپال جی کا مندر ہے۔

وشنو پریاگ
----------

دریائے دھولی گنگا اور الکنندا کے سنگم پر وشنو پریاگ واقع ہے۔ اس مقام پر بھگوان وشنو پریتما کے ساتھ سوبھینک پراچین مندر اور وشنو کند کے درشن کیے جاسکتے ہیں۔ وشنو پریاگ جوشیمٹھ-بدریناتھ موٹر وے کے راستے پر واقع ہے۔

ماخذات
------

* ویکیپیڈیا انگریزی
* ویکیپیڈیا پنجابی

حوالہ جات
---------

1. ↑  Badam, Gyani Lal (2008). River valley cultures of India. Panch Prayag. Indira Gandhi Rashtriya Manav Sangrahalaya. p. 20. ISBN 9788173053009. Retrieved 3
**برقی مزاحمیّت** یا **مخصوص برقی مزاحمت** (انگریزی: Resistivity) کسی مادّے کی برقی بہاؤ کے خلاف مزاحمت پیش کرنے کی پیمائش ہے۔ کم مزاحمیت والے مواد میں بجلی آسانی سے گذر جاتی ہے۔ بین الاقوامی نظام اکائیات میں برقی مزاحمیت کی اِکائی اوھم میٹر ہے اور اِسے یونانی حرف رھو (ρ) سے ظاہر کیا جاتا ہے۔

وضاحت
-----

کسی مواد کی برقی مزاحمیت ذیل میں دی جاتی ہے:

{\displaystyle \rho ={\frac {RA}{\ell }}}
جہاں

*ρ* ساکن مزاحمیت ہے (جس کی پیمائش اوھم میٹر می ہوتی ہے، Ω-m);
*R* مواد کے ایک ہموار نمونے کا برقی مزاحمت ہے (پیمائش اوھم میں ہوتی ہے، Ω);
*{\displaystyle \ell }* موادی ٹکڑے کی لمبائی ہے (پیمائش میٹر میں، m);
*A* نمونے کا عمود تراشی رقبہ (پیمائش مربع میٹر میں، m²).
برقی مزاحمیت کی وضاحت یوں بھی کی جا سکتی ہے:

{\displaystyle \rho ={E \over J}}
جہاں

*E* برقی میدان کا مقدار (پیمائش وولٹ فی میٹر میں، V/m);
*J* برقی کثافت کی مقدار (پیمائش ایمپئیر فی مربع میٹر میں، A/m²).
نتیجتاً، برقی مزاحمیت، برقی موصلیت کے برعکس ہے۔

{\displaystyle \rho ={1 \over \sigma }.}

جدولِ مزاحمیات
--------------

یہ جدول 20 °سنٹی گریڈ (68 °فارنہائیٹ) پر مختلف چیزوں کی برقی مزاحمیت اور درجہ حرارتی عددی سر دِکھاتا ہے:

| مواد | مزاحمیت (اوھم فی میٹر) 20 °سنٹی گریڈ پر | عددی سر\* |
| --- | --- | --- |
| تانبا | 1.72×10−8 | .0039 |
| سونا | 2.44×10−8 | .0034 |
| ایلمونئیم | 2.82×10−8 | .0039 |
| کیلشئیم | 3.3x10-8 |
| ٹنگسٹن | 5.60×10−8 | .0045 |
| نکل | 6.99×10−8 |
| لوہا | 1.0×10−7 | .005 |
| رانگ | 1.09×10−7 | .0045 |
| نقریہ | 1.1×10−7 | .00392 |
| سیسہ | 2.2×10−7 | .0039 |
| کانسٹنٹن | 4.9×10−7 | 0.00001 |
| پارہ | 9.8×10−7 | .0009 |
| نکروم< | 1.10×10−6 | .0004 |
| کاربن | 3.5×10−5 | -.0005 |
| جرمینیم | 4.6×10−1 | -.048 |
| سیلیکان | 6.40×102 | -.075 |
| شیشہ | 1010 to 1014 |
| سخت ربڑ | approx. 1013 |
| گندھک | 1015 |
| موم معدنی | 1017 |
| سنگِ مُردہ (گداختہ) | sup>17 | ? |
| PET | 1020 | ? |  |
| تفلن | 1022 to 1024 | ? |  |

مزید ٰدیکھیے
------------

* برقی ایصالیت
* برقی مزاحمت
**علی پاشا قلعہ** ( (البانوی: *Kalaja e Ali Pashës*)‏ ) البانیہ میں ایک محل ہے۔ اس کا نام تپیلینی کے علی پاشا کے نام پر رکھا گیا ہے جو 1820 تک وہاں مقیم تھا۔ موجودہ قلعے کو 1819 میں اس کی سطح سے 3 ٹاورز کے ساتھ دوبارہ تعمیر کیا گیا تھا۔ 1820 تک یہ علی پاشے ٹیپیلینا کی دوسری رہائش گاہ تھی۔

تاریخ
-----

15 ویں صدی کے آخر یا 16 ویں صدی کے اوائل میں وینیشین تسلط کے تحت تعمیر کیا گیا ، اس نے کورنفو پر وینیشینوں کو بٹرنٹ میں اور اس کے آس پاس ماہی گیری ، چرنے ، زیتون اور لکڑیوں کا استحصال کرنے کا ایک مضبوط گڑھ فراہم کیا۔ یہ سلطنت عثمانی سلطنت کے بڑھتے ہوئے متعدد تنازعات کا مرکز تھی اور متعدد مواقع پر ہاتھ بدل گئی۔ اسے 1798 میں پسپائی اختیار کرنے والی فرانسیسی فوج نے علی پاشا کے ہاتھ میں آنے سے بچانے کے لیے تباہ کیا تھا۔

بٹرنٹ میں علی پاشا سے منسوب یہ قلعہ بیزنت سے تقریبا 2. 2.4 کلومیٹر (1.5 میل) مغرب میں ہے۔ یہ قلعہ 17 ویں صدی کے آخر یا 18 ویں صدی کے شروع میں ایک قلعہ دار جائداد کے مرکز کے طور پر شروع ہوا۔ علی پاشا نے سن 1804 کے آس پاس اس ڈھانچے پر قابو پالیا اور دفاعی بہتریوں کا سلسلہ بھی انجام دیا جس میں بندوق کی بیٹریوں کی تنصیب بھی شامل ہے۔ اس کے چھوٹے سائز کے پیش نظر یہ امکان نہیں ہے کہ یہ قلعہ سمندر سے بٹرنٹ تک رسائی پر قابو پانے کے علاوہ کسی اور چیز کے طور پر کام کرتا تھا اور اس کا مقابلہ ٹیپیلینا ، جیجروکاسترا اور آئیواناینا کے علاقے میں علی کے زیادہ قابل قلعوں سے نہیں کیا جا سکتا ہے۔

مزید دیکھیے
-----------

* البانیہ میں قلعے
* البانیہ کا فن تعمیر
طبیب ایک بچے کا معائنہ کر رہا ہے۔
نئے زمانے کے طب یا دوائیاں
علم طب؛ صحت سے متعلق معلومات کو کہا جاتا ہے اس شعبہ علم کا تعلق، سائنس و فن (Science and Art) دونوں سے ہے (وضاحت نیچے دیکھیے)۔ اس شعبہ علم میں تندرستی کی نگہداری و بقا اور بصورت ِمرض و ضرر، تشخیص اور معمول کی جانب جسم کی بحالی سے متعلق بحث کی جاتی ہے۔ تاریخ طب کسی اور مضون میں درج کی جائے گی، اس مضمون میں صرف جدید طب کے موجودہ خدوخال پر نظر ڈالی گئی ہے۔

طب ایک سائنس بھی ہے کیونکہ اس کی عمارت، بادقت کیے گئے تجربات اور دقیق مطالعہ سے حاصل ہونے والی معلومات پر کھڑی ہے اور یہ ایک فـن بھی ہے کہ اس کی کامیابی کا انحصار طبیب کی ذاتی فہم اور مہارت ِعمل پر ہوتا ہے کہ وہ کس صلاحیت سے علم طب کی معلومات کو استعمال کرتا ہے۔

بنیادی طور پر طب کو دو بڑی شاخوں میں تقسیم کیا جا سکتا ہے؛

* اساسی طب (Basic Medicine) جو تشریح، حیاتی کیمیاء اور فعلیات جسیے بنیادی مضامین پر مشتمل ہے۔ ان مضامین کا مرض یا مریض پر براہ راست عملی استعمال نہیں ہوتا بلکہ یہ اس عملی استعمال کے لیے ایک بنیاد فراہم کرتے ہیں
* سریری طب (Clinical Medicine) جس کو نفاذی طب بھی کہ سکتے ہیں کہ اس میں طبی معلومات کو علاج و معالجہ کے لیے نافذ کیا جاتا ہے۔ اس میں شامل اہم مضامین؛ طبی علاج، جراحی اور علم الادویہ ہیں جو اساسی طب کی بنیاد پر کھڑے ہوکر براہ راست علاج و معالجہ سے تعلق رکھتے ہیں۔

مزید دیکھیے
-----------

* ہومیوپیتھی
* ایلوپیتھی
* طب یونانی